好唔掂， 食物質素同服務態度仲衰過花園餐廳； 我真係未見過一個服務員， 可以用同一隻匙羹 serve 6個唔同味嘅芥辣， 咁你不如唔好問我要咩啦， 直接是但比囉， 反正d味撈埋晒； 塊扒多根又難食，身為Mr. Steak 竟然連海鹽都無（想幫塊扒好食小小都唔得）； 服務員質素同茶餐廳無分別， 仲會黑面！ 我真係未試過食一塊扒， 食左成個鍾都仲未食完！ 朋友見我食得咁辛苦， 諗住同我對調食， 不過佢都話佢個件都唔見得好食左去邊！！ 呢件價值$300（連加一）嘅扒， 我完全覺得係貼錢買難受！